Skoliere eis dat moordbeskuldigde-klasmaats vrygelaat word | Maroela Media
Maj. Thulani Zwane, polisiewoordvoerder, het gesê die vyf klasmaats, tussen die ouderdomme van 18 en 20 jaar oud, is Donderdag in hegtenis geneem nadat hulle glo drie mans aangerand het wat die skool beroof het.
"Op 15 Mei omstreeks 07:30 het drie mans die skoolperseel betree en leerders van hul besittings beroof," het Zwane verduidelik. Die mans is ernstig deur 'n groep leerders aangerand en later na 'n plaaslike kliniek geneem vir behandeling. Een van die verdagtes het aan sy beserings beswyk."
'n Klag van moord en twee aanklagte van poging tot moord is by die Inanda-polisiestasie aanhangig gemaak, voordat die vyf skoliere in hegtenis geneem is. Volgens Zwane het die leerders wat aan die betoging deelgeneem het, gekla dat hul klasmaats hul Junie-eksamens gaan misloop.
Ná besprekings met die staatsaanklaer, is die vyf leerders op 'n waarskuwing vrygelaat. Hulle moet weer op 1 Julie in die Ntuzuma-landdroshof verskyn nadat hul eksamens afgehandel is.
Lt.genl. Mmamonnye Ngobeni, die provinsiale kommissaris, het haarself ten sterkste uitgespreek teen lede van die gemeenskap wat die gereg in eie hande neem. "Ons kan nie sulke optrede duld nie en ons doen 'n beroep op die gemeenskap om nie die gereg in eie hande te neem nie omdat ons ten sterkste teen sulke misdade sal optree," het sy gesê.
Sluit hulle saam met hulle klasmaats toe…
Daar sit meer hier agter. Is hier nie ook 'n gemeenskap wat oorlopenstoe keelvol is vir misdaad ?
Ek reken dat hierdie optrede 'n geskiedenis het wat nou tot 'n punt gekom het. Daar sal moet aandag gegee word want dis iets wat gaan toeneem, reg of verkeerd gaan nie ter sprake wees.
Ja nee wat. Hierdie is teen optrede gewees van mense wat die reg in eie hande neem. Hoekom? Omdat die regering net praat en niks doen nie. Los hulle soos die regering geharde misdadigers los en pêlle bevoordeel.
Hoe de hel kan hul dai mense tronk toe vat. Hul word aangerand en beroof. Ag nee hel dis siek. Ek betoog saam met die kinders
Ja dis wat gebeur as geld verkwis word op omkoop en bedrog as ook regstelinde aksies. Geen wet en orde nie. Dis neem die gemeenskap oor. Dis net nog n bewys dat die regeering van die dag in eenstort. Die Presidend van ons land is die beste voorbeeld van die dag.